**Enki Bilal** (fr. *Enki Bilal*; Beograd, SFRJ, 7. oktobar 1951) je francuski pisac stripova, strip-crtač i filmski režiser.

Biografija
----------

Enes Bilanović je rođen u Beogradu 7. oktobra 1951. godine. Njegova majka je bila Slovakinja, prema nekim izvorima Čehinja, a otac bosanskog porekla, po zanimanju Titov krojač. Njegova porodica se preselila u Pariz kada je Enes imao 9 godina. Sa 14 godina, Enes upoznaje Rene Gosinija koji ga je ohrabrio da se počne baviti stripom. Počeo da radi za Gošinov francusko-belgijski strip-magazin „Pilot" 1970-ih. Prvu priču je objavio 1972. godine, „Prokleta lopta" (fr. *Le Bal Maudit*).

Godine 1975, Bilal je počeo da radi sa piscem skripti Pjerom Kristinom na nekoliko mračnih fantastičnih priča, formirajući rad pod nazivom „Legende današnjice" (fr. *Légendes d'Aujourd'hui*).

Godine 1983, Bilal je dobio poziv od režisera Alena Renea da sarađuje s njim na filmu „Život — to je roman" (fr. *La vie est un roman*), za koji je Bilal crtao srednjevekovne slike za pojedine scene filma.

Enki Bilal je najpoznatiji po *Nikopol* trilogiji („Besmrtan sajam", fr. *La Foire aux immortels*, „Žena zamka", fr. *La Femme piège* i „Hladan ekvator", fr. *Froid Équateur*), na kojoj je radio više od decenije. Za tu trilogiju, Bilal je napisao celokupan tekst i crteže. Časopis *Lir* je poslednji deo, „Hladan ekvator", izabrao za knjigu godine. Takođe, ta trilogija je poslužila Iepu Rubingu, izumitelju šahboksa kao inspiracija za sport.

Poslednja knjiga *Hatzfeld* tetralogije (fr. *Hatzfeld*), „Četiri?" (fr. *Quatre?*) iz 2007. godine, razmatra propast Jugoslavije iz futurističke tačke gledišta. Prvi nacrti za ovo delo su nastali 1998. godine u obliku „Sna čudovišta" (fr. *Le Sommeil du Monstre*) koji počinje scenom gde se glavni junak Nik seća rata u vidu traumatičnih flešbekova. Treći deo tetralogije je „Sastanak u Parizu" (fr. *Rendez-vous à Paris*) iz 2006. godine, inače peti najprodavaniji novi strip te godine, sa prodanim preko 280,000 primeraka.

Njegova filmska karijera je bila oživljena sa visokobudžetnim filmom „Besmrtan" (fr. *Immortel*), njegovim prvim pokušajem da prenese svoje knjige na ekran. Film je dobio podeljene kritike, pojedini su negativno reagovali na korišćenje likova sa kompjuterski generisanim slikama, dok s druge strane su drugi izjavili da je to verodostojna reinterpretacija njegovih likova.

Video igrica zasnovana na *Nikopol* trilogiji je bila objavljena 13. maja 2008. godine pod nazivom „Nikopol: Tajne besmrtnih" (engl. ). Premijerno je puštena u Severnoj Americi u avgustu 2008. godine.

Bilal je bio izabran za solo izložbu 2012. godine u Luvru. Izložba, pod nazivom, „Duhovi Luvra" je bila otvorena od 20. decembra 2012. po 18. mart 2013. godine.

Spoljašnje veze
---------------

***Enki Bilal*** na Wikimedijinoj ostavi

* Enki Bilal — biografija
* bilal.enki.free.fr
* Bilal Enki

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 2466638
* LCCN: n82250992
* ISNI: 0000 0000 8081 5461
* GND: 118975269
* SUDOC: 026728575
* BNF: cb11892034b (podaci)
* BIBSYS: 90161469
* ULAN: 500388867
* NLA: 36271969
* NDL: 00719058
* NKC: xx0006013
* BNE: XX906041
* CiNii: DA05028029
* RKD: 221578
* CONOR.SI: 37949539

 |